Delhi Crime News: भाई की जगह एग्जाम देने पहुंचा, कॉपी में लिखा अपना ही नाम, पकड़ा गया - man gives exam of brother caught after mentioning his name in copy | Navbharat Times
ELECTION_TOPBAND_1582577808124
man gives exam of brother caught after mentioning his name in copy
रवि द्विवेदीNavbharat Times | Updated: 23 Dec 2019, 12:55:00 PM IST
कश्मीरी गेट में दिल्ली सबऑर्डिनेट सर्विस सिलेक्शन बोर्ड (DSSSB) की परीक्षा में भाई को पास कराने के लिए युवक खुद एग्जाम देने चला आया, लेकिन उसने एक गलती कर दी। कोई भी सादा पेपर मिलने पर इंसान की आदत होती है, उस पर अपना नाम लिख देना और यहां उस युवक ने भी एग्जाम सीट पर अपने भाई की जगह अपना नाम लिख दिया, जबकि वह अपने भाई के लिए परीक्षा देने आया था। बाद में चेकिंग के दौरान उसके ऐडमिट कार्ड और एग्जाम सीट पर लिखे नाम 'मैच' नहीं किए और मामले की सूचना पुलिस को दी गई।
पुलिस सूत्रों के मुताबिक, अश्विनी को पुलिस ने गिरफ्तार कर लिया है, जबकि उसके भाई की तलाश की जा रही है। दोनों सोनीपत के रहने वाले हैं और सगे भाई हैं। उन्होंने बताया कि दास कैडर के लिए DSSSB टाइपिंग टेस्ट ले रहा था, जिसमें आशीष कुमार ने भी अप्लाई किया था। इंदिरा गांधी दिल्ली टेक्निकल यूनिवर्सिटी फॉर विमिन में परीक्षा होनी थी और रविवार की सुबह परीक्षार्थियों को यहां पहुंचना था। आशीष की टाइपिंग स्पीड अच्छी नहीं थी, जिसका तोड़ उन्होंने यह निकाला कि आशीष की जगह उसका बड़ा भाई अश्विनी परीक्षा देने के लिए जाएगा।
पुलिस के मुताबिक, वह परीक्षा देने के लिए आया और उसने अपना ऐडमिट कार्ड, आशीष का आधार कार्ड सब ले लिया था। उसने सेंटर पर जाकर अपना परिचय आशीष के तौर पर ही दिया, लेकिन जब उसको शीट मिली तो उसने आदतन अपना नाम लिख दिया। यही उसका भंडाफोड़ हो गया। उन्होंने बताया कि विभाग की शिकायत पर पुलिस ने अश्विनी को गिरफ्तार कर लिया है, जबकि आशीष की तलाश की जा रही है। कश्मीरी गेट पुलिस ने दोनों भाइयों के खिलाफ धोखाधड़ी का मामला दर्ज किया है।
Web Title man gives exam of brother caught after mentioning his name in copy(News in Hindi from Navbharat Times , TIL Network)
और जानें:दिल्ली चीटिंगदिल्ली क्राइमdsssb delhiDelhi crimedelhi cheatingCrime NewsCrime News in HindiCrime Latest NewsCrime Headlinesक्राइम समाचार